Source: https://avarosmindenkie.blog.hu/2013/09/10/birosag_a_rendorseg_volt_jogserto_a_ferencvarosi_kunyho-rombolasok_soran?token=854e55a1e6180deb42a5888971410bb3
Timestamp: 2020-04-09 17:31:04
Document Index: 19869020

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ']

Bíróság: A rendőrség volt jogsértő a ferencvárosi kunyhó-rombolások során - A Város Mindenkié
Bíróság: A rendőrség volt jogsértő a ferencvárosi kunyhó-rombolások során
Miközben a kormánypárt a hajléktalan emberek hatósági üldözéséről szóló újabb törvényt készül elfogadtatni a parlamenttel, a Fővárosi Közigazgatási és Munkaügyi Bíróság ma délelőtt jogerős döntést hozott abban az ügyben, ami Misetics Bálint és az ORFK között zajlott az elmúlt hónapokban. Az ügy előzménye, hogy 2012. március 27-én a ferencvárosi önkormányzat önkényes módon lerombolta négy ember saját építésű kunyhóját egy Határ út menti erdőben. A Város Mindenkié két aktivistáját, Bende Annát és Misetics Bálintot, akik igyekeztek megakadályozni a jogsértést, megbilincselték és előállították. Csütörtökön lesz Bende Anna tárgyalása ugyanebben az ügyben.
A bíróság szóban ismertetett döntésében kimondta, hogy
A Város Mindenkié üdvözli a döntést: ebben az ügyben a jogállam végül felülkerekedett a rendőri önkényen.
Emlékeztetnünk kell azonban, hogy a hajléktalan és kunyhóban élő emberek hatósági üldözésével kapcsolatban továbbra is a kormánypárt áll nyerésre a jogállammal (és a józan ésszel) szemben. A parlament előtt van az a szabálysértési törvény módosításáról szóló törvényjavaslat, amely az Alkotmánybíróság korábbi határozatának ellenére ismét büntetni rendeli a közterületi hajléktalanságot, és külön is szabálysértéssé nyilvánítja a „tulajdonosi hozzájárulás nélküli építést”.
A Város Mindenkié folytatja a hajléktalan emberek hatósági üldözése elleni kampányát. Legutóbb Rákosmente önkormányzata előtt tüntettünk, tegnap az Országgyűlés Alkotmányügyi, igazságügyi és ügyrendi bizottságában szólaltunk fel, holnap pedig a Honvédelmi és rendészeti bizottságban érvelünk a hajléktalanság kriminalizálása ellen. Hamarosan nyilvánosságra hozzuk a Pintér Sándor belügyminiszternek címzett nyílt levelünket és az országgyűlési képviselőknek szóló petíciónkat. Miután a kormánypárt az Alkotmánybíróság döntésével szemben is ragaszkodik a hajléktalan emberek hatósági üldözéséhez, most minden segítségre szükségünk lesz.
Köszönjük szépen dr. Fazekas Tamásnak a jogi képviseletet! Az ügyben a Társaság a Szabadságjogokért is segítségünkre volt, amit ezúton is köszönünk. A bíróság 30 napon belül készíti el a döntés írásos változatát, amit közzé teszünk majd A Város Mindenkié blogján.
2013.09.10. 15:43 • Címkék: rendőrség bíróság győzelem ferencváros kunyhóbontás